b"\n_START_ARTICLE_\nMih\xc3\xa1ly Babits\n_START_SECTION_\nBiografia\n_START_PARAGRAPH_\nBabits nasqu\xc3\xa9 a Szeksz\xc3\xa1rd. D'en\xc3\xa7\xc3\xa0 el 1901 fins al 1905 reb\xc3\xa9 instrucci\xc3\xb3 a la Universitat de Budapest, on conegu\xc3\xa9 altres intel\xc2\xb7lectuals de la seva generaci\xc3\xb3, cas de Dezs\xc5\x91 Kosztol\xc3\xa1nyi o Gyula Juh\xc3\xa1sz. S'esfor\xc3\xa7\xc3\xa0 certament amb objecte de reeixir professor, ofici que acompliria en distintes ciutats del pa\xc3\xads: Baja (1905 - 1906), Szeged (1906 - 1908), Fogaras (1908 - 1911), \xc3\x9ajpest (1911) i Budapest (1912 - 1918). A partir del 1918 encet\xc3\xa0 la seva carrera liter\xc3\xa0ria, revelant-se com un notable estilista i un poeta amb inquietuds filos\xc3\xb2fiques (denot\xc3\xa0 un especial inter\xc3\xa8s per pensadors com Henri Bergson o Friedrich Nietzsche). Els seus poemes, emper\xc3\xb2, gaudien d'una certa reputaci\xc3\xb3 des del 1908. L'any 1911 esdevingu\xc3\xa9 un dels redactors de la revista Nyugat (Occident), en qu\xc3\xa8 tamb\xc3\xa9 col\xc2\xb7laboraven altres autors de vasta coneixen\xc3\xa7a (Endre Ady, Gyula Kr\xc3\xbady o Alad\xc3\xa1r Sch\xc3\xb6pflin)_NEWLINE_Durant l'any 1908 realitz\xc3\xa0 un viatge per It\xc3\xa0lia, merc\xc3\xa8s al qual sorg\xc3\xad la seva inclinaci\xc3\xb3 envers Dant. Aquesta experi\xc3\xa8ncia l'impuls\xc3\xa0 a conferir la traducci\xc3\xb3 de l'obra mestra del tosc\xc3\xa0: la Divina com\xc3\xa8dia (Infern, 1913 - Purgatori, 1920 - Parad\xc3\xads, 1923). Succe\xc3\xafda la Revoluci\xc3\xb3 hongaresa del 1919 va fer-se  professor de literatures estrangeres i literatura hongaresa moderna a la Universitat E\xc3\xb6tv\xc3\xb6s Lor\xc3\xa1nd, per\xc3\xb2 aviat en fou despatxat en ocasi\xc3\xb3 de la seva actitud pac\xc3\xadfica despr\xc3\xa9s de la caiguda del govern revolucionari._NEWLINE_El 1921 s'un\xc3\xad en matrimoni amb Ilona Tanner, poeta que posteriorment es donaria a con\xc3\xa8ixer tot fent \xc3\xbas del pseud\xc3\xb2nim Sophie T\xc3\xb6r\xc3\xb6k. Dos anys despr\xc3\xa9s es trasllad\xc3\xa0 a Esztergom. El 1927 es f\xc3\xa9u membre del Kisfaludy T\xc3\xa1ras\xc3\xa1g (Societat Kisfaludy), alhora que reeix\xc3\xad comissari del Premi Baumgarten._NEWLINE_L'any 1929 va esdevenir el cap dels editors de la publicaci\xc3\xb3 Nyugat (ocupaci\xc3\xb3 que fins al 1933 compart\xc3\xad amb Zsigmond M\xc3\xb3ricz), tasca que no abandonaria fins a la seva defunci\xc3\xb3, l'agost del 1941, a causa d'una c\xc3\xa0ncer de laringe que li havien diagnosticat quatre anys abans."